**Sigurd Winge** (født 14. mars 1909 i Hamburg i Tyskland, død 22. januar 1970 i Trondheim) var en norsk billedkunstner, mest kjent som grafiker og for sin monumentalkunst.

Bakgrunn og utdannelse
----------------------

Hans far Johan Ernst Winge (1858–1949) var byarkitekt i Hamburg da Sigurd Winge ble født. Familien flyttet fra Hamburg til Kristiania i 1917.

Han studerte ved Statens kunstakademi under Axel Revold fra 1929 til 1932. I 1933 debuterte han på *11 unge maleres utstilling* i Kunstnerforbundet i Oslo, og samme året var han også representert på Høstutstillingen. Det var også i 1933 han møtte Rolf Nesch, som fikk stor innvirkning på kunsten hans.

Livsløp og karriere
-------------------

Winge fikk innpass ved Verdensutstillingene, i Paris 1937 og på Verdensutstillingen i New York (1939), der han skapte en 30 meter lang frise med fiskebåter i tre, sten, glass, mosaikk og metall. Dette var opprinnelig et utkast til utsmykningsoppdrag i Oslo rådhus.

Sammen med kunstnerkollegene Rolf Nesch og Olav Strømme dro Sigurd Winge til Ålesund for å oppleve sildefisket utenfor byen, og hente inspirasjon til arbeidet. Det var her Sigurd Winge fant motivet til «Båtfrisen» som smykket fasaden til den norske paviljongen under verdensutstillingen i New York i 1939. Etter den andre verdenskrig ble frisen forsøkt anbrakt i et nytt bygg av Kristoffer Aamot i Oslo Kinematografer. Deler av frisen – rundt 17 meter – har senere fått sin plassering på Parken Kulturhus i Ålesund.

Winge ble professor ved Statens kunstakademi i 1969. Samtidig jobbet han med oppsetningen av *Antigone* på Trøndelag Teater, sammen med sin sønn Stein Winge. Sigurd Winge designet kostymene, og hadde ansvaret for scenografien.

Dødsfall
--------

Sigurd Winge døde brått på Britannia Hotel i Trondheim.

Bisettelsen fant sted 2. februar 1970 i Østre Krematorium i Oslo, der han hadde jobbet i 11 år med utsmykningen «Oppstandelsen».

Utstillinger (utvalg)
---------------------

Det ble holdt separatutstillinger med Sigurd Winges kunst i Nasjonalgalleriet i 1956, 1965 og 1978. Under Festspillene i Bergen i 1969 ble kunsten hans vist i Bergen billedgalleri, Munchmuseet avholdt en minneutstilling i 2004, kuratert av Magne Bruteig. 

### I Norge

Det Norske Student Forbund i 1963, Drammen Kunstforening i 1953, Galleri 27 i 1965, og 1992, Galleri D40 i 1987, Galleri F 15 i 1985, Galleri Kampen i 1987, Galleri KB i 1959, 1965, 1966, og en minneutstilling i 1978, Galleri Per i 1940, 1951, og 1965, Galleri Steen i 1999, Galleri Tonne i 2000, og 2003, Høstutstillingen i 1938, 1947, 1949, 1950, 1962 og 1967, Kreditkassens kunstutstilling i 1950, Kunstnerforbundet i 1933, 1953, 1961, 1965, og 1967, Kunstnernes Hus i 1949, 1958, og 1987, Museet for samtidskunst «Fokus 1950» i 1998, og «Sommerutstilling» i 2001, Norsk Forening for Grafisk Kunst i 1998 (Nasjonalgalleriet), Soli Brug Galleri i 2019, Stenersenmuseet i 2013.

### Utenlands

«Den nordiske utstilling» i Stockholm 1949, «Den norske utstilling» i Haag 1949, «Den nordiske kunstutstilling» Charlottenborg i København 1949, Den 26. Veneziabiennalen i 1952, Rio De Janeiro 1952, New Delhi 1953, *National Seriegraph Society* New York i 1953, Islands Nasjonalgalleri i Reykjavík 1954, Gateshead New Castle i 1961, Brown Stone Gallery New York 1954, Vancouver Art Gallery 1962, Göteborgs konstmuseum i 1962, «Situation 66» Augsburg rådhus i 1966, «Nordisk Grafikk Union» Kunsthallen i Helsinki 1967, Hässelby slott 1969, «Norsk grafikk» Kunsthallen Nikolaj i København 1970, Schwetzingen i 1973.

Offentlig utsmykking (utvalg)
-----------------------------

* Mosaikk-frisen ved Oslo handelsgymnasium (1948-56)
* Frise, Kong Haakons kirke, København (1958)
* Glassmosaikk, Manglerud kirke (1963)
* Alterutsmykning i metall og bladgull, Jar kirke (1961)
* Fondveggen med verket «Oppstandelsen» i Østre Krematoriums store kapell fra 1957 til 1968.
* Båtfrisen, 17 meter av den henger i dag på Parken Kulturhus, Ålesund. Opprinnelig på fasaden av den Norske paviljong under Verdensutstillingen i New York i 1939.

Referanser
----------

1. ↑   RKDartists, «Sigurd Winge», RKD kunstner-ID 84927[Hentet fra Wikidata]
2. ↑   Le Delarge, oppført som Sigurd WINGE, Delarge-ID 6763\_artiste\_WINGE\_Sigurdj[Hentet fra Wikidata]
3. 1 2   Norsk kunstnerleksikon, Norsk kunstnerleksikon ID Sigurd\_Winge, besøkt 9. oktober 2017[Hentet fra Wikidata]
4. 1 2   KulturNav, KulturNav-ID b267edd2-8a22-48a0-9656-84edf7bd4c98, besøkt 9. oktober 2017[Hentet fra Wikidata]
5. 1 2   Nederlands institutt for kunsthistorie, «Sigurd Winge», besøkt 22. august 2017[Hentet fra Wikidata]
6. ↑   Norsk biografisk leksikon, Norsk biografisk leksikon ID Sigurd\_Winge[Hentet fra Wikidata]
7. ↑  (no) Sigurd Winge i Store norske leksikon

Eksterne lenker
---------------

* (mul) Offisielt nettsted Rediger på Wikidata

* (en) Sigurd Winge – kategori av bilder, video eller lyd på Commons Rediger på Wikidata
* «Båtfrisen» på Nasjonalmuseet

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Store Danske Encyklopædi **·** Prabook **·** Nationalencyklopedin **·** Historisk befolkningsregister **·** VIAF **·** GND **·** ISNI **·** SUDOC **·** ULAN **·** KulturNav
 |